**คัดแยกขยะให้ดีๆมีการควบคุมสม่ำเสมอ เพื่อลดปริมาณขยะติดเชื้อ**

**งานภูมิสถาปัตย์ โรงพยาบาลสมเด็จพระยุพราชกุฉินารายณ์ จังหวัดกาฬสินธุ์**

**กฤชคฑา วสัตย์ นวก.สธ พว,กนกอร ทองสุข พว,สมใจ อาจวิชัย**

**โรงพยาบาลสมเด็จพระยุพราชกุฉินารายณ์**

**บทคัดย่อ**

 การกำจัดขยะติดเชื้อเป็นภาระกิจที่ต้องปฎิบัติตามมาตรฐานโดยเคร่งครัดเพื่อให้มั่นใจว่าจะไม่มีการปนเปื้อนสู่สังคม ชมชน แม้นว่าปัจจุบันนี้โรงพยาบาลส่วนหนึ่งได้มีการจ้างเหมาบริษัทเอกชนดำเนินการยังต้องมีการควบคุมกำกับการจัดการให้เป็นไปตามมาตรฐาน โรงพยาบาลสมเด็จพระยุพราชกุฉินารายณ์ มีการจ้างเหมาบริษัทเอกชนเพื่อการจัดการด้วยเหมือนกัน มีค่าใช้จ่ายต่อน้ำหนักเป็นกิโลกรัมมานาน 5 ปี ดังนั้นการกำจัดขยะจึงเป็นสิ่งที่ต้องมีการควบคุมในส่วนของการควบคุมค่าใช้จ่ายของโรงพยาบาล

 การประมาณการปริมาณขยะติดเชื้อโรงพยาบาลมีการเทียบเคียงกับปริมาณที่ผ่านมาและจำนวนผู้มารับบริการในช่วงนั้นๆซึ่งไม่มีความแตกต่างกันมาก การควบคุมกำกับเป็นไปตามมาตรฐาน จากการสำรวจปริมาณขยะติดเชื้อของโรงพยาบาลชุมชนในจังหวัดกาฬสินธุ์พบว่าโรงพยาบาลสมเด็จพระยุพราชกุฉินารายณ์เป็นรองเฉพาะโรงพยาบาลกาฬสินธุ์เท่านั้นสูงที่สุดในบรรดาโรงพยาบาลชุมชนขนาด M2 ด้วยกัน ทำให้ทีมงานต้องกลับมาทบทวนกระบวนการอีกครั้ง ซึ่งจากการประมาณการจากจำนวนผู้ป่วยแล้วพบว่าอยู่ในเกณฑ์มาตรฐาน จึงต้องมาทบทวนในกระบวนการคัดแยกขยะกันจริงจังที่หน้างาน ผลการดำเนินงานพบว่าหน่วยงานที่มีขยะติดเชื้อทั้งหมด 21 หน่วยงานมี 2 (9.5%)หน่วยงานทิ้งขวดยาที่เป็นขวดแก้ว(Vial)ปนในถังขยะติดเชื้อและพบ 1 (4.8%) หน่วยงานที่น้ำชำระแผลลงในขยะติดเชื้อ ได้สะท้อนข้อมูลพร้อมกับตามรอยไปหน้างาน ทบทวนกระบวนการคัดแยกขยะในหน่วยงานและเจ้าหน้าที่เก็บขยะติดเชื้อแล้วติดตามผลลัพธ์พบว่าขยะติดเชื้อลดลงถึงเดือนละ 200 กิโลกรัม

 จากการศึกษาในครั้งนี้พบว่ากระบวนการคัดแยกขยะนั้นมีความสำคัญต่อการจัดการปริมาณขยะ การทบวนกระบวนการดำเนินการมีความจำเป็นเมื่อมีการปรับเปลี่ยน เปลี่ยนแปลงในหน่วยงานทั้งการปรับเปลี่ยนบุคลากร และการปรับโครงสร้างหน่วยงาน

**คำสำคัญ:การกำจัดขยะติดเชื้อ,การคัดแยกขยะ**